Diari Oficial de la Generalitat Valenciana


Sumari del DOGV 9837, del 26-04-2024 (2024/3572)

RESOLUCIÓ de 23 d'abril de 2024, de la Direcció General de Funció Pública, per la qual, en estimació de recursos de reposició, es modifica la Resolució de 7 de març de 2024, de la Direcció General de Funció Pública, per la qual s'adjudiquen destins a les persones participants en el concurs general número 51/2023, per a la provisió de llocs de treball de direcció i de nivell 24, de naturalesa funcionarial, d'administració general, dels cossos A1-01 superior d'administració, i A2-01 de gestió, de l'Administració de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9837

Data del DOGV
:   26-04-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/3572


Data del document
:   23-04-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda, Economia i Administració Pública

RESOLUCIÓ de 23 d'abril de 2024, de la Direcció General de Funció Pública, per la qual, en estimació de recursos de reposició, es modifica la Resolució de 7 de març de 2024, de la Direcció General de Funció Pública, per la qual s'adjudiquen destins a les persones participants en el concurs general número 51/2023, per a la provisió de llocs de treball de direcció i de nivell 24, de naturalesa funcionarial, d'administració general, dels cossos A1-01 superior d'administració, i A2-01 de gestió, de l'Administració de la Generalitat. [2024/3572]  
  
Per Resolució de 7 de març de 2024, de la Direcció General de Funció Pública, s'adjudiquen destins a les persones participants en el concurs general número 51/2023 per a la provisió de llocs de treball de direcció i de nivell 24, de naturalesa funcionarial, d'administració general, dels cossos A1-01 superior d'administració, i A2-01 de gestió, de l'Administració de la Generalitat, i es convoca a la presa de possessió el dia 2 de maig de 2024 (DOGV 9805 / 08.03.2024).  
Havent-se estimat els recursos de reposició interposats contra la Resolució de 7 de març de 2024, per Carmen Mas Muñoz, Iñaki Martín Martín i Daniel García Calero, i vist que afecten les adjudicacions dels llocs 4378, 13314, 20241, 26657 i 32238, ha sigut declarada la tramitació d'urgència, per resolució del director general de Funció Pública de data 11 d'abril de 2024, notificant a les persones afectades i atorgant-los un termini de 5 dies per a manifestar el que consideren i presentar documents i justificants.  
Per tot això, davant la impossibilitat d'efectuar les adjudicacions definitives dels llocs afectats pels recursos abans de la data prevista per a la presa de possessió, i per motius organitzatius i de seguretat jurídica, resulta convenient que se suspenga l'acte de presa de possessió dels esmentats llocs.  
En conseqüència, en l'exercici de les competències atribuïdes pel Decret 133/2023, de 14 d'agost, del Consell pel qual s'aprova el Reglament orgànic i funcional de la Conselleria d'Hisenda, Economia i Administració Pública, modificat per Decrets 169/2023, de 3 d'octubre i 211/2013, de 5 de desembre, del Consell, resolc:  
  
Primer  
Deixar sense efecte l'adjudicació del lloc 4378 a Antonio Justo Garcia Entonat, del lloc 13208 a Lucia Casado Maestre, del lloc 20387 a Isabel Serra Marco, del lloc 26326 a María Agueda Canet Talens i del lloc 32467 a Carmen Mas Muñoz, que consten en l'annex I de la Resolució de 7 de març de 2024, per la qual s'adjudica el concurs 51/2023, i suspendre l'acte de presa de possessió, del dia de 2 de maig de 2024, així com els corresponents cessaments del dia 1 de maig de 2024, dels esmentats llocs.  
  
Segon  
La present resolució es publicarà en el Diari Oficial de la Generalitat Valenciana, a efectes de notificació a les persones interessades.  
  
La present resolució és definitiva en via administrativa. i contra ella podrà interposar-se recurs contenciós administratiu, en el termini de dos mesos comptats des de l'endemà de la notificació, davant el jutjat contenciós administratiu competent, d'acord amb els criteris establits en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 23 d'abril de 2024.- El director General de Funció Pública: Javier Lorente Gual.